# Den Europæiske Unions C 265A/27.

| | ISSN 1977-0871 |
| --- | --- |
| Den Europæiske Unions
  Tidende | C 265A |
| | |
| Dansk udgave | Meddelelser og oplysninger | 61. årgang27. juli 2018 |

ISSN 1977-0871

Den Europæiske Unions

Tidende

C 265A

Dansk udgave

Meddelelser og oplysninger

61. årgang27. juli 2018

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2018/C 265 A/01 | Det Europæiske Asylstøttekontor (EASO), Malta — Offentliggørelse af en stilling som administrerende direktør (Midlertidig ansat — lønklasse AD 14) — COM/2018/20029 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2018/C 265 A/01

Det Europæiske Asylstøttekontor (EASO), Malta — Offentliggørelse af en stilling som administrerende direktør (Midlertidig ansat — lønklasse AD 14) — COM/2018/20029

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 27.7.2018 | DA | Den Europæiske Unions Tidende | CA 265/1 |
| --- | --- | --- | --- |

27.7.2018

DA

Den Europæiske Unions Tidende

CA 265/1

---

Det Europæiske Asylstøttekontor (EASO), Malta

Offentliggørelse af en stilling som administrerende direktør

(Midlertidig ansat — lønklasse AD 14)

COM/2018/20029

(2018/C 265 A/01)

Hvem er vi?

Det Europæiske Asylstøttekontor (EASO) er et decentralt EU-agentur beliggende i Valletta, Malta. Det blev grundlagt ved Europa-Parlamentets og Rådets forordning (EU) nr. 439/2010 af 19. maj 2010 om oprettelse af et europæisk asylstøttekontor (1) (i det følgende benævnt »forordningen«).

EASO har på nuværende tidspunkt ca. 220 ansatte og et budget på ca. 96 mio. EUR i 2019. Som følge af Kommissionens forslag om at omdanne EASO til et fuldgyldigt EU-asylagentur kan antallet af medarbejdere på mellemlang sigt nå op på 500, og budgettet kan nå op på ca. 170 mio. EUR. Dette forslag er i øjeblikket genstand for forhandlinger med Rådet og Europa-Parlamentet.

EASO har på nuværende tidspunkt ud over personalet på Malta også indsat personale i Grækenland, Italien og på Cypern med henblik på at yde operativ bistand til disse medlemsstater.

EASO's mission er i henhold til forordningen at bidrage til gennemførelsen af det fælles europæiske asylsystem, styrke det praktiske samarbejde mellem medlemsstaterne på asylområdet og yde og/eller koordinere operationel støtte til medlemsstater, der er udsat for et særligt pres på deres asyl- og modtagelsessystemer.

EASO's vigtigste opgaver er at:

| — | fremme, koordinere og styrke det praktiske samarbejde blandt medlemsstaterne ved at hjælpe dem med at implementere det fælles europæiske asylsystem, herunder dets eksterne dimension, korrekt. Med henblik herpå har EASO navnlig fokus på at forbedre kvaliteten af beslutningstagningen ved at udvikle bedste praksis og uddannelsesprogrammer samt en fælles tilgang til oplysninger om oprindelseslande |
| --- | --- |

—

fremme, koordinere og styrke det praktiske samarbejde blandt medlemsstaterne ved at hjælpe dem med at implementere det fælles europæiske asylsystem, herunder dets eksterne dimension, korrekt. Med henblik herpå har EASO navnlig fokus på at forbedre kvaliteten af beslutningstagningen ved at udvikle bedste praksis og uddannelsesprogrammer samt en fælles tilgang til oplysninger om oprindelseslande

| — | yde effektiv operationel støtte til medlemsstater med særlige behov og medlemsstater, som oplever særligt pres på deres asyl- og modtagelsessystemer |
| --- | --- |

—

yde effektiv operationel støtte til medlemsstater med særlige behov og medlemsstater, som oplever særligt pres på deres asyl- og modtagelsessystemer

| — | yde videnskabelig og teknisk bistand med hensyn til Unionens politik og lovgivning på alle områder, der har direkte eller indirekte indvirkning på asylområdet, i hvilken forbindelse EASO udgør en uafhængig informationskilde. |
| --- | --- |

—

yde videnskabelig og teknisk bistand med hensyn til Unionens politik og lovgivning på alle områder, der har direkte eller indirekte indvirkning på asylområdet, i hvilken forbindelse EASO udgør en uafhængig informationskilde.

EASO arbejder tæt sammen med medlemsstaternes asylmyndigheder og andre nationale tjenester, Europa-Kommissionen og andre EU-agenturer, der er aktive inden for retlige og indre anliggender, såsom Frontex. Det samarbejder også med UNHCR og andre relevante internationale aktører, herunder civilsamfundet.

Hvad kan vi tilbyde?

Den administrerende direktør skal fastlægge en strategisk vision, lede og repræsentere EASO. Han/hun er EASO's retlige repræsentant og ansigt udadtil. Han/hun er uafhængig under varetagelsen af sine arbejdsopgaver og ansvarlig for sine aktiviteter over for bestyrelsen.

Den administrerende direktør spiller en central rolle ved at udvise lederskab og udstikke retningen for agenturet og er ansvarlig for den overordnede ledelse af EASO og dets personale. Han/hun er ansvarlig for at sikre en effektiv daglig drift af agenturet, navnlig ved at oprette de passende administrative, operationelle og finansielle strukturer, som er nødvendige for at EASO's forskellige operationer kan fungerer ordentligt.

Den administrerende direktør påtager sig det fulde ansvar for de opgaver, som EASO har fået pålagt, og er underlagt proceduren for årlig decharge fra Europa-Parlamentet for gennemførelsen af budgettet, jf. dog bestyrelsens beføjelser. Den administrerende direktør aflægger efter anmodning rapport til Europa-Parlamentet om udførelsen af sine opgaver. Rådet kan anmode den administrerende direktør om at aflægge rapport om udførelsen af sine opgaver.

En nøjagtig liste over de nuværende opgaver for EASO's administrerende direktør findes i EASO-forordningen (EU) nr. 439/2010. Hvis Kommissionens forslag vedtages, vil den administrerende direktør derudover få til opgave at omdanne EASO til et fuldgyldigt EU-asylagentur (2).

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylder følgende udvælgelseskriterier:

| a) | Erfaring med ledelse og forvaltning og færdigheder inden for disse områder, navnlig:






  — | dokumenterede evner til at lede en kompleks organisatorisk struktur på både strategisk og internt ledelsesniveau og lede og motivere et stort team i et nationalt, europæisk, multikulturelt eller flersproget miljø |
| --- | --- | --- |

a)

Erfaring med ledelse og forvaltning og færdigheder inden for disse områder, navnlig:

—

dokumenterede evner til at lede en kompleks organisatorisk struktur på både strategisk og internt ledelsesniveau og lede og motivere et stort team i et nationalt, europæisk, multikulturelt eller flersproget miljø

| — | solide administrative evner og lederevner og navnlig erfaring med budgetmæssig og finansiel styring og forvaltning af udbud og menneskelige ressourcer i en offentlig national, europæisk og/eller international kontekst |
| --- | --- |

—

solide administrative evner og lederevner og navnlig erfaring med budgetmæssig og finansiel styring og forvaltning af udbud og menneskelige ressourcer i en offentlig national, europæisk og/eller international kontekst

| — | fremragende færdigheder inden for analyse, organisation og beslutningstagning, herunder evnen til at fastlægge klare prioriteter. |
| --- | --- |

—

fremragende færdigheder inden for analyse, organisation og beslutningstagning, herunder evnen til at fastlægge klare prioriteter.

| — | erfaring med at udvikle vision og strategi: udvikling af en overbevisende mission, vision og strategi i overensstemmelse med agenturets mandat, som har mellemfristet og langsigtet virkning, og som personalet kan forstå og acceptere. |
| --- | --- |

—

erfaring med at udvikle vision og strategi: udvikling af en overbevisende mission, vision og strategi i overensstemmelse med agenturets mandat, som har mellemfristet og langsigtet virkning, og som personalet kan forstå og acceptere.

| — | erfaring med at forbedre præstationer: gennemføre EASO's mission, vision og strategi proaktivt på en sådan måde, at EASO opfylder sine organisatoriske mål. |
| --- | --- |

—

erfaring med at forbedre præstationer: gennemføre EASO's mission, vision og strategi proaktivt på en sådan måde, at EASO opfylder sine organisatoriske mål.

| — | erfaring med at inspirere mennesker: inspirere til langsigtet motivation og organisatorisk loyalitet ved at fungere som rollemodel og overholde organisationens mission og værdier. |
| --- | --- |

—

erfaring med at inspirere mennesker: inspirere til langsigtet motivation og organisatorisk loyalitet ved at fungere som rollemodel og overholde organisationens mission og værdier.

| b) | Teknisk viden og erfaring, navnlig:






  — | dokumenteret faglig erfaring på højt plan inden for migration og/eller asyl på strategisk og operationelt plan, som er erhvervet i en national og/eller europæisk og/eller international kontekst |
| --- | --- | --- |

b)

Teknisk viden og erfaring, navnlig:

—

dokumenteret faglig erfaring på højt plan inden for migration og/eller asyl på strategisk og operationelt plan, som er erhvervet i en national og/eller europæisk og/eller international kontekst

| — | godt kendskab til det fælles europæiske asylsystem og indgående og strategisk kendskab til politikker inden for retlige og indre anliggender på topledelsesniveau på nationalt eller EU-plan |
| --- | --- |

—

godt kendskab til det fælles europæiske asylsystem og indgående og strategisk kendskab til politikker inden for retlige og indre anliggender på topledelsesniveau på nationalt eller EU-plan

| — | særdeles godt kendskab til EU-institutionerne og interaktionen mellem nationale myndigheder og EU-institutioner, herunder fremragende kendskab til EU-lovgivningen |
| --- | --- |

—

særdeles godt kendskab til EU-institutionerne og interaktionen mellem nationale myndigheder og EU-institutioner, herunder fremragende kendskab til EU-lovgivningen

| — | godt kendskab til gældende EU-regler vedrørende administrative spørgsmål, navnlig vedrørende budget, finanser, udbud og menneskelige ressourcer, vil være en fordel. |
| --- | --- |

—

godt kendskab til gældende EU-regler vedrørende administrative spørgsmål, navnlig vedrørende budget, finanser, udbud og menneskelige ressourcer, vil være en fordel.

| c) | Kommunikations-/netværksopbygnings-/og andre evner, navnlig:






  — | fremragende kommunikationsevner, både mundtligt og skriftligt |
| --- | --- | --- |

c)

Kommunikations-/netværksopbygnings-/og andre evner, navnlig:

—

fremragende kommunikationsevner, både mundtligt og skriftligt

| — | fremragende præsentationsevner |
| --- | --- |

—

fremragende præsentationsevner

| — | fremragende evne til at udvikle og opretholde effektive arbejdsrelationer med en lang række eksterne og interne interessenter (herunder personalet) og til at forstå organisatorisk dynamik |
| --- | --- |

—

fremragende evne til at udvikle og opretholde effektive arbejdsrelationer med en lang række eksterne og interne interessenter (herunder personalet) og til at forstå organisatorisk dynamik

| — | evne til at arbejde på en fokuseret og afbalanceret måde, som er modstandsdygtig over for stress |
| --- | --- |

—

evne til at arbejde på en fokuseret og afbalanceret måde, som er modstandsdygtig over for stress

| — | have en høj grad af integritet og professionel troværdighed. |
| --- | --- |

—

have en høj grad af integritet og professionel troværdighed.

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed.

En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. Bemærk, at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger.

Udnævnelsen til stillingen vil først få virkning, når den udvalgte kandidat har en gyldig sikkerhedsgodkendelse.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: som ansøger skal man være statsborger i et af Den Europæiske Unions medlemslande. |
| --- | --- |

—

Nationalitet: som ansøger skal man være statsborger i et af Den Europæiske Unions medlemslande.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst 4 år

| — | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse).

| — | Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til. Mindst 5 år af denne erhvervserfaring skal være opnået inden for et område, der er relevant for agenturets mandat, navnlig inden for migrations- eller asylområdet. |
| --- | --- |

—

Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til. Mindst 5 år af denne erhvervserfaring skal være opnået inden for et område, der er relevant for agenturets mandat, navnlig inden for migrations- eller asylområdet.

| — | Ledelseserfaring: Mindst 5 år af den erhvervserfaring, der er opnået efter endt uddannelse, skal være opnået i en ledelsesfunktion på højt niveau (3) inden for et område, der er relevant for denne stilling, ideelt set inden for migrations- eller asylområdet. |
| --- | --- |

—

Ledelseserfaring: Mindst 5 år af den erhvervserfaring, der er opnået efter endt uddannelse, skal være opnået i en ledelsesfunktion på højt niveau (3) inden for et område, der er relevant for denne stilling, ideelt set inden for migrations- eller asylområdet.

| — | Sprog: Ansøgerne skal have et indgående kendskab til et af de officielle sprog i Den Europæiske Union (4) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgerne skal have et indgående kendskab til et af de officielle sprog i Den Europæiske Union (4) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Ansøgeren skal ved ansøgningsfristens udløb kunne afslutte hele den femårige ansættelsesperiode, inden pensionsalderen nås. Midlertidigt ansatte ved Den Europæiske Union skal gå på pension ved udgangen af den måned, hvor de fylder 66 år (jf. artikel 47 i ansættelsesvilkårene for de øvrige ansatte i Den Europæiske Union (5)). |
| --- | --- |

—

Aldersgrænse: Ansøgeren skal ved ansøgningsfristens udløb kunne afslutte hele den femårige ansættelsesperiode, inden pensionsalderen nås. Midlertidigt ansatte ved Den Europæiske Union skal gå på pension ved udgangen af den måned, hvor de fylder 66 år (jf. artikel 47 i ansættelsesvilkårene for de øvrige ansatte i Den Europæiske Union (5)).

Desuden skal ansøgerne have opfyldt eventuelle forpligtelser i henhold til gældende love om værnepligt, opfylde de vandelskrav, der stilles for at udføre de pågældende opgaver og være fysisk i stand til at udføre deres opgaver.

Udvælgelse og udnævnelse

Den administrerende direktør udnævnes af EASO's bestyrelse på grundlag af en af Europa-Kommissionen opstillet slutliste.

Med henblik på at oprette denne liste tilrettelægger Europa-Kommissionen en udvælgelse i henhold til de gældende udvælgelses- og ansættelsesprocedurer (se Document on Senior Officials Policy (6)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af adgangsbetingelserne og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der går videre til en uddybende samtale med Europa-Kommissionens Rådgivende Udvalg for Udnævnelser (CCA). CCA afgør under hensyntagen til udvælgelsespanelets konklusioner, hvilke ansøgere der indbydes til en samtale.

Ansøgere, der indbydes til en samtale med CCA, vil skulle deltage i et ledelsesassessmentcenter af en dags varighed ledet af eksterne rekrutteringskonsulenter. På grundlag af samtalen og rapporten fra assessmentcentret udfærdiger CCA en liste over de ansøgere, som det anser for egnede til at varetage stillingen som administrerende direktør for EASO.

Ansøgerene på CCA's slutliste vil blive interviewet af de(t) medlem(mer) af Kommissionen, som har ansvaret for det generaldirektorat, der har ansvaret for forbindelserne til agenturet (7).

Efter samtalerne opstiller Europa-Kommissionen en slutliste over de bedst egnede ansøgere, som sendes til EASO's bestyrelse. Sidstnævnte kan beslutte at interviewe ansøgerne, inden der udnævnes en direktør blandt ansøgerne på Kommissionens slutliste. At være opført på denne slutliste er ingen garanti for ansættelse.

Ansøgerne kan blive indkaldt til yderligere samtaler og/eller prøver ud over de allerede nævnte.

Før udnævnelsen opfordres den kandidat, bestyrelsen har valgt, til at fremkomme med en udtalelse til Europa-Parlamentets kompetente udvalg og besvare spørgsmål fra udvalgsmedlemmerne.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (8).

Ligestilling

Europa-Kommissionen og EASO fører en aktiv ligestillingspolitik og politik for ikkeforskelsbehandling i overensstemmelse med artikel 1d i personalevedtægten (9).

Ansættelsesvilkår

Løn- og ansættelsesvilkårene er fastsat i ansættelsesvilkårene for øvrige ansatte (10).

Den udvalgte ansøger ansættes af EASO's bestyrelse som midlertidigt ansat i lønklasse AD 14 (11). Han/hun vil afhængigt af varigheden af hans eller hendes erhvervserfaring blive indplaceret på trin 1 eller trin 2 i lønklassen.

Han eller hun vil blive udnævnt for en indledende periode på 5 år, der kan forlænges én gang med højst 3 år som fastsat i artikel 30 i forordning (EU) nr. 439/2010.

Der gøres opmærksom på, at alle nyansatte skal gennemgå en ni måneders prøvetid i henhold til ansættelsesvilkårene for de øvrige ansatte.

Tjenestestedet er Valletta på Malta, hvor EASO har hjemsted.

Den administrerende direktør forventes at tiltræde senest i begyndelsen af 2019.

Uafhængighed og erklæring om interesser

Inden sin tiltræden skal direktøren afgive en erklæring om, at han/hun forpligter sig til at optræde uafhængigt og handle i almenhedens interesse, og til at oplyse om interesser, som eventuelt kan have betydning for hans/hendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis et af kriterierne ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren:

https://ec.europa.eu/dgs/human-resources/seniormanagementvacancies/

Ansøgerne skal have en gyldig e-mailadresse. Den benyttes til at bekræfte ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en begrundelse online (maks. 8 000 skrifttegn).

Når onlineansøgningen er færdiggjort, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen e-mail med bekræftelse af ansøgningen og registreringsnummer, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Med hensyn til ansøgningens status kontaktes ansøgerne direkte af Europa-Kommissionen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 21. september 2018, kl. 12.00 lokal tid i Bruxelles, hvorefter det ikke længere vil være muligt at søge online.

Ansøgerne har selv ansvaret for, at den elektroniske ansøgning indsendes inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Det er ikke muligt at søge efter fristens udløb. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at udvælgelsespanelets arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer. Alle spørgsmål skal rettes til det relevante panels sekretariat.

Beskyttelse af personoplysninger

Kommissionen sørger for, at ansøgerens personoplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i EU-institutionerne og -organerne og om fri udveksling af sådanne oplysninger. Dette gælder især oplysningernes fortrolighed og sikkerhed (12).

---

(1)  EUT L 132 af 29.5.2010, s. 11.

(2)  Dette afhænger af resultatet af forhandlingerne med Rådet og Europa-Parlamentet og den endelige vedtagelse:

https://eur-lex.europa.eu/resource.html?uri=cellar:ce773c1e-1689-11e6-ba9a-01aa75ed71a1.0021.02/DOC_1&format=PDF.

(3)  Ansøgerne skal for alle de år, hvor ledelseserfaringen er opnået, tydeligt anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter, 4) antallet af hierarkisk overordnede og underordnede niveauer og 5) antallet af ligestillede.

(4)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=DA.

(5)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF.

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(7)  Med mindre det pågældende medlem af Kommissionen i overensstemmelse med Kommissionens afgørelse af 5. december 2007 (PV(2007) 1811) har uddelegeret denne opgave til et andet medlem af Kommissionen.

(8)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(9)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(10)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(11)  Justeringskoefficienten for løn og pension for tjenestemænd og øvrige ansatte i Den Europæiske Union er for Maltas vedkommende fastsat til 86,5 % med virkning fra den 1. juli 2017. Denne koefficient revideres årligt.

(12)  EFT L 8 af 12.1.2001, s. 1.

---